《寄赵宾旸二首》
元代·方回

秀亭山下旧吾庐，十二年邻长者居。
近别复经三换历，相疏不寄一行书。
诸郎已了婚姻未，所至堪怜盗贼余。
老我种瓜生事拙，想君更苦食无鱼。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。